Diari Oficial de la Generalitat Valenciana


Sumari del DOGV 5944, del 30-01-2009 (2009/892)

ORDE de 30 de gener de 2009, de la Conselleria d'Educació, per la qual es classifiquen els llocs de treball docent d'especial dificultat de centres públics d'educació infantil i primària per al curs 2008/2009.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5944

Data del DOGV
:   30-01-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/892


Data del document
:   30-01-2009

Organisme emissor
:   Conselleria d'Educació

Tipus de document
:   Ordre

Descriptors 

:   * Conselleria Educació
    * administració regional
    * qualificació del personal
    * educació preescolar
    * ensenyament primari
    * personal docent
    * concurs administratiu

ORDE de 30 de gener de 2009, de la Conselleria d'Educació, per la qual es classifiquen els llocs de treball docent d'especial dificultat de centres públics d'educació infantil i primària per al curs 2008/2009. [2009/892]
El Reial Decret 895/1989, de 14 de juliol (modificat pels reials decrets 1.664/1991, de 8 de novembre, i 1.774/1994, de 5 d'agost), regula en el capítol IV l'orde de prioritat per a l'adjudicació de llocs de treball docent vacants en centres públics de Preescolar, Educació General Bàsica i Educació Especial, i en els articles 21 i 22, a l'hora de fixar el barem de puntuació, considera com a mèrit la permanència ininterrompuda amb destinació definitiva en centres o llocs singulars d'especial dificultat. D'altra banda, en l'article 24 del mateix capítol i en la disposició final primera es determina que les comunitats autònomes amb competències educatives duran a terme la classificació dels esmentats llocs i la seua revisió.
La Conselleria d' Educació ha complit el que disposa el mencionat reial decret mitjançant la promulgació d'órdens per les quals ha classificat els llocs de treball docent d'especial dificultat, en virtut de criteris relacionats amb el seu difícil acompliment i la continuïtat en el desenvolupament de projectes educatius.
Per Orde de 28 de març de 2008 (DOCV núm. 5.740, d'11.04.2008) i Orde de 22 d'abril de 2008 (DOCV núm. 5.755, de 05.05.2008) es va modificar el catàleg d'unitats, el de llocs de treball docent, la denominació i altres aspectes de determinats centres públics d'Educació Infantil, Educació Primària i Educació Especial de titularitat de la Generalitat Valenciana per al curs 2008/2009.
Per Resolució de 3 de setembre de 2008 (DOCV núm. 5.847, d'11.09.2008), de la Direcció General d'Ordenació i Centres Docents de la Conselleria d'Educació, per la qual es resol la convocatòria ordinària d`autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2008/2009. Per correcció d'errades(DOCV núm. 5.880, de 28 d'octubre de 2008), es corregix la Resolució de 3 de setembre de 2008. Per Resolució de 31 d'octubre de 2008 (DOCV núm. 5.882, de 30 d'octubre de 2008), el director general d'Ordenació i Centres Docents ha resolt autoritzar, en convocatòria extraordinària, els centres i els programes de compensació educativa a centres públics i privats concertats finançats amb fons públics que impartixen ensenyaments d'Educació Infantil (2n cicle), Educació Primària i Educació Secundària Obligatòria per al curs 2008/2009.
Per Resolució de 4 de desembre de 2008 (DOCV núm. 5.914, de 16 de desembre de 2008), el director general d'Ordenació i Centres Docents ha resolt autoritzar, en convocatòria extraordinària, els centres i els programes de compensació educativa a centres públics i privats concertats finançats amb fons públics que impartixen ensenyaments d'Educació Infantil (2n cicle), Educació Primària i Educació Secundària Obligatòria per al curs 2008/2009.
En conseqüència, havent-se modificat la relació de centres públics susceptibles de catalogar els seus llocs de treball docent com d'especial dificultat, procedix revisar-ne la classificació.
Per tot això, d'acord amb el que establix la disposició final primera del mencionat Reial Decret 895/1989, de 14 de juliol, i fent ús de les atribucions que m'han sigut conferides, vista la proposta de la Direcció General de Personal.
ORDENE
Únic
Queden classificats com a llocs de treball docent de caràcter singular d'especial dificultat, per al curs 2008/2009, els de mestres que exercixen les seues funcions en:
a) Centres docents públics d'Educació Infantil i Primària declarats d'acció educativa singular (CAES), la relació del quals figura en l'annex I.
b) Centres docents públics d'Educació Infantil i Primària constituïts per set unitats o menys amb programa de compensació educativa de singularitat rural aprovat per Resolució de 3 de setembre de 2008 (DOCV núm. 5.847, de 11.09.2008), de la Direcció General d'Ordenació i Centres Docents de la Conselleria d'Educació, relacionats en l'annex II.
c) Centres docents públics d'Educació Infantil i Primària constituïts per una sola unitat, relacionats en l'annex III.
d) Escoles llar, relacionades en l'annex IV.
e) Col·legis rurals agrupats (CRA), relacionats en l'annex V, sempre que es tracte de llocs catalogats com a itinerants o de llocs amb destinació en un aulari-localitat que forme part del CRA i estiga constituït per menys de tres unitats d'Educació Infantil i sis d'Educació Primària.
f) Centres de Formació de Persones Adultes constituïts per tres unitats o menys de tres, relacionats en l'annex VI.
DISPOSICIÓ ADDICIONAL ÚNICA
La present disposició s'inscriurà en el Registre de Centres Docents de la Comunitat Valenciana.
DISPOSICIÓ FINAL
Esta orde produirà efecte des de l'inici del curs escolar 2008/2009.
De conformitat amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs en reposició o bé cabrà plantejar directament recurs contenciós administratiu en els terminis i davant els òrgans que s'indiquen a continuació:
a) El recurs de reposició s'haurà d'interposar davant el conseller d' Educació en el termini d'un mes a comptar des de l'endemà de la publicació en el Diari Oficial de la Comunitat Valenciana.
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Comunitat Valenciana.
València, 20 de gener de 2009
El conseller d'Educació,
ALEJANDRO FONT DE MORA TURÓN